CELEX: 32021D0602
Language: et
Date: 2021-04-08 00:00:00
Title: Nõukogu otsus (EL) 2021/602, 8. aprill 2021, millega nimetatakse ametisse Europoli tegevdirektori asetäitja

14.4.2021   
               
               
                  ET
               
               
                  Euroopa Liidu Teataja
               
               
                  L 127/42
               
            
         NÕUKOGU OTSUS (EL) 2021/602,
         8. aprill 2021,
         millega nimetatakse ametisse Europoli tegevdirektori asetäitja
         EUROOPA LIIDU NÕUKOGU,
         võttes arvesse Euroopa Parlamendi ja nõukogu 11. mai 2016. aasta määrust (EL) 2016/794, mis käsitleb Euroopa Liidu Õiguskaitsekoostöö Ametit (Europol) ning millega asendatakse ja tunnistatakse kehtetuks nõukogu otsused 2009/371/JSK, 2009/934/JSK, 2009/935/JSK, 2009/936/JSK ja 2009/968/JSK, (1) eriti selle artikleid 54 ja 55,
         tegutsedes asutusena, kes on volitatud nimetama ametisse Europoli tegevdirektori ja tegevdirektori asetäitjad,
         ning arvestades järgmist:
         
                     (1)
                  
                  
                     Europoli tegevdirektori ühe ametisoleva asetäitja ametiaeg lõppes 31. detsembril 2020. Seetõttu on vaja ametisse nimetada uus Europoli tegevdirektori asetäitja.
                  
               
                     (2)
                  
                  
                     Europoli haldusnõukogu 1. mai 2017. aasta otsusega kehtestatakse Europoli tegevdirektori ja tema asetäitjate valimise, ametiaja pikendamise ja ametist tagandamise kord.
                  
               
                     (3)
                  
                  
                     Vastavalt Europoli haldusnõukogu 1. mai 2017. aasta otsuse artikli 3 lõike 1 punktile b loeti alates 3. juulist 2020 vabaks üks Europoli tegevdirektori asetäitja ametikoht. Teade Europoli tegevdirektori vaba ametikoha kohta avaldati Euroopa Liidu Teatajas4. septembril 2020 (2).
                  
               
                     (4)
                  
                  
                     Määruse (EL) 2016/794 artikli 54 lõike 2 kohaselt on haldusnõukogu moodustatud valikukomisjon (edaspidi „valikukomisjon“) koostanud kandidaatide nimekirja. Valikukomisjon koostas asjakohaselt põhjendatud aruande ja esitas selle haldusnõukogule 25. novembril 2020.
                  
               
                     (5)
                  
                  
                     Valikukomisjoni aruande, määruse (EL) 2016/794 ning haldusnõukogu 1. mai 2017. aasta otsuse alusel esitas haldusnõukogu 10. detsembril 2020 põhjendatud arvamuse uue Europoli tegevdirektori asetäitja ametisse nimetamise kohta, milles esitati nõukogule nimekiri kolme kõnealusele ametikohale sobiva kandidaadiga.
                  
               
                     (6)
                  
                  
                     Nõukogu valis 25. jaanuaril 2021 Europoli uueks tegevdirektori asetäitjaks Jean-Philippe LECOUFFE’i ning andis tema valimisest teada Euroopa Parlamendi pädevale komisjonile, s.o kodanikuvabaduste, justiits- ja siseasjade komisjonile, et see saaks valimisel toimida määruse (EL) 2016/794 artikli 54 lõike 2 neljanda lõigu kohaselt.
                  
               
                     (7)
                  
                  
                     Jean-Philippe LECOUFFE astus 24. veebruaril 2021 Euroopa Parlamendi kodanikuvabaduste, justiits- ja siseasjade komisjoni ette. Kodanikuvabaduste, justiits- ja siseasjade komisjon esitas määruse (EL) 2016/794 artikli 54 lõike 2 neljanda lõigu kohaselt oma arvamuse 23. märtsil 2021,
                  
               ON VASTU VÕTNUD KÄESOLEVA OTSUSE:
         
            Artikkel 1
            Jean-Philippe LECOUFFE nimetatakse Europoli tegevdirektori asetäitjaks palgaastmel AD 14 ajavahemikuks 1. maist 2021 kuni 30. aprillini 2025.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 8. aprill 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  ELT L 135, 24.5.2016, lk 53.
         
            (2)  ELT C 293A, 4.9.2020, lk 1.